Foto: RIA Novosti/Aleksey Filippov Rossiyaning «Tosno» klubi o‘z faoliyatini yakunladi va tugatildi. Bu haqda FortGroup kompaniyasi rahbari Maksim Levchenko xabar berdi. «Afsuski, «Tosno» klubining qisqa va yorqin tarixi yakuniga yetmoqda. 5 yil oldin bu loyihani boshlaganimizda, tadbirkorlarning hamkorligi va hukumat vakillarining qiziqishidan umidvor edik. Endi esa klub xarajatlarini FortGroup kompaniyasi ko‘tarolmay qoldi. «Tosno» qisqa vaqt ichida Premer-ligaga chiqdi va Rossiya kubogini qo‘lga kiritdi. Endi u tugatiladi», – deb yozdi u feysbuk sahifasida. Endi «Tosno» barcha xodimlari va futbolchilari bilan yakuniy hisob-kitob ishlarini amalga oshiradi. Eslatib o‘tamiz, klub sharafini o‘zbekistonlik futbolchi Vagiz Galiulin ham himoya qilgan edi.